รัฐบาลไทย-ข่าวทำเนียบรัฐบาล-ก.เกษตรฯ เปิดตัวศูนย์ปฏิบัติการน้ำอัจฉริยะ
วันพฤหัสบดีที่ 15 มิถุนายน 2560
ก.เกษตรฯ เปิดตัวศูนย์ปฏิบัติการน้ําอัจฉริยะ
กระทรวงเกษตรฯ เปิดตัวศูนย์ปฏิบัติการน้ําอัจฉริยะ เชื่อมข้อมูลน้ําจากทุกหน่วยเพื่อใช้บัญชาการบริหารจัดการสถานการณ์น้ําอย่างเป็นระบบช่วงวิกฤตน้ําท่วม/ภัยแล้ง
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยในโอกาสเปิดศูนย์ปฏิบัติการน้ําอัจฉริยะ (Smart Water Operation Center ) หรือ SWOC อย่างเป็นทางการ ณ อาคาร “99 ปี หม่อมหลวงชูชาติ กําภู” ภายในกรมชลประทาน สามเสน กรุงเทพฯ ว่า ได้มอบนโยบายให้กรมชลประทานพัฒนาศูนย์ปฏิบัติการน้ําอัจฉริยะ หรือ SWOC โดยบูรณาการเชื่อมโยงข้อมูลกับทุกหน่วยงานที่เกี่ยวข้อง ซึ่งศูนย์ฯนี้จะทําหน้าที่เป็นศูนย์บัญชาการบริหารจัดการน้ํา และ ศูนย์ประชาสัมพันธ์ ในช่วงวิกฤติที่เกิดอุทกภัย และภัยแล้ง สามารถบูรณาการวางแผนร่วมกันติดตามแก้ไขปัญหาได้อย่างรวดเร็ว ทันเวลา และ มีประสิทธิภาพ ส่งผลให้เกษตรกรวางแผนทําการเกษตรได้สอดคล้องกับสถานการณ์น้ํา หน่วยที่เกี่ยวข้องสามารถช่วยเหลือเกษตรทั้งในระยะสั้น/ระยะยาว ลดผลเสียหายให้เหลือน้อยที่สุด
อย่างไรก็ตาม กรมชลประทานจะนําข้อมูลจากหน่วยงานที่เกี่ยวข้อง อาทิ กรมอุตุนิยมวิทยา สถาบันสารสนเทศทรัพยากรน้ําและการเกษตร สํานักงานพัฒนาเทคโนโลยีอวกาศและภูมิสารสนเทศ (GISTDA) กรมชลประทาน กรมทรัพยากรน้ํา การไฟฟ้าฝ่ายผลิตแห่งประเทศไทย กรมอุทกศาสตร์ทหารเรือ การประปานครหลวง การประปาส่วนภูมิภาค เป็นต้น มาเชื่อมโยงและจัดทําเป็นฐานข้อมูลกลาง สะดวกต่อการใช้งาน สามารถนํามาติดตาม วิเคราะห์ และคาดการณ์สถานการณ์น้ํา เป็นข้อมูลสําหรับสนับสนุนการตัดสินใจในการบริหารจัดการน้ําของผู้บริหารประเทศได้อย่างถูกต้อง แม่นยํา รวดเร็ว น่าเชื่อถือ ทันเหตุการณ์
สําหรับส่วนประกอบของศูนย์ปฏิบัติการน้ําอัจฉริยะ ประกอบด้วย 3 ส่วนหลัก คือ 1 ระบบข้อมูลบริหารจัดการน้ําซึ่งเป็นฐานข้อมูลกลาง ได้แก่ ข้อมูลโทรมาตรปริมาณน้ําฝน ปริมาณน้ําในลําน้ําธรรมชาติ ปริมาณน้ําในอ่างเก็บน้ํา ข้อมูลระบบส่งน้ํา/ระบบระบายน้ําทั้งประเทศ ทั้งที่เป็นสถิติ และ Real Time รวมไปถึงฐานข้อมูล Agri-Map 2. ระบบวิเคราะห์ข้อมูล โดยการประยุกต์แบบจําลองคณิตศาสตร์กับระบบ MIS (Management Information System) และ DSS ( Decision Support System ) โดยทั้ง 2 ระบบ จะพยากรณ์และให้ข้อมูลสนับสนุนการตัดสินใจแก่ผู้บริหารทั้งในด้านสถานการณ์น้ําและการจัดการความเสี่ยง ที่มีผลกับเขื่อนและการบริหารจัดการน้ําอย่างทรงประสิทธิภาพ และส่วนที่ 3 คือ ระบบการนําเสนอข้อมูลแบบบูรณาการ ประกอบด้วย 2 ส่วนแสดงผล ได้แก่ 1. ส่วนแสดงผลการติดตามสถานการณ์น้ําแบบ real time จากกล้องวงจรปิดจากโครงการชลประทานทั่วประเทศ และ 2 ส่วนแสดงข้อมูลจากระบบโทรมาตร ทั่วประเทศ 700 กว่าสถานี เพื่อให้เทคโนโลยีรองรับซึ่งกันและกัน พร้อมทั้งมีการเชื่อมโยงข้อมูลจากทุกหน่วยงานที่มีความเกี่ยวข้องด้านน้ํา และสํานักงานชลประทาน 17 สํานักงานทั่วประเทศเข้าด้วยกันด้วยระบบ Video Wall Management และ Video Conference เพื่อช่วยให้การนําเสนอข้อมูลและสั่งการในการบริหารจัดการน้ํา สามารถดําเนินไปได้อย่างถูกต้อง มีประสิทธิภาพและทันสถานการณ์ตลอดเวลา
“ศูนย์ปฏิบัติการน้ําอัจฉริยะนี้จะเชื่อมโยงข้อมูลกับทุกหน่วยงาน ทําหน้าที่บริหารจัดการน้ําทั้งในและนอกเขตชลประทานเพื่อให้ผ่านสถานการณ์วิกฤติไปได้ แตกต่างจากศูนย์อื่นๆ เช่น สถาบันสารสนเทศทรัพยากรน้ําและการเกษตร (องค์การมหาชน) ทําหน้าที่คาดการณ์สภาพอากาศ, ศูนย์ของกรมทรัพยากรน้ํา ทําหน้าที่วางแผนน้ําในอนาคต เป็นต้น จึงไม่มีความซ้ําซ้อนกัน เนื่องจากภารกิจของกรมชลประทานต้องบริหารจัดการน้ําด้วยระบบชลประทาน และ ประสานหน่วยอื่นๆ ทํางานไปในแนวทางเดียวกัน”พลเอก ฉัตรชัย กล่าว
ด้านนายสัญชัย เกตุวรชัย อธิบดีกรมชลประทาน เปิดเผยว่า ตลอดระยะเวลา 115 ปีกรมชลประทาน มีบทบาทภารกิจในการพัฒนาแหล่งน้ํา บริหารจัดการน้ํา บรรเทาภัยอันเกิดจากน้ํา และเสริมสร้างการมีส่วนร่วมในกระบวนการพัฒนาแหล่งน้ําและบริหารจัดการน้ํา โดยได้มีการพัฒนาองค์กรอย่างต่อเนื่องตามยุทธศาสตร์บริหารทรัพยากรน้ํา และตอบสนองนโยบายรัฐบาลไทยแลนด์ 4.0 (Thailand 4.0) ซึ่งเป็นช่วงการเปลี่ยนแปลงเศรษฐกิจไปสู่ Value Based Economy หรือ “เศรษฐกิจที่ขับเคลื่อนด้วยนวัตกรรม” ที่จะนําไปสู่การเกษตรสมัยใหม่ ที่เน้นการบริหารจัดการและใช้เทคโนโลยีหรือ Smart Farming ให้เกษตรกรมีความร่ํารวยขึ้น ดังนั้น กรมชลประทานจึงได้กําหนดวิสัยทัศน์ไว้ว่า กรมชลประทานเป็นองค์กรอัจฉริยะที่มุ่งสร้างความมั่นคงด้านน้ํา (Water Security) เพื่อเพิ่มคุณค่าการบริการ ภายในปี 2579 และการเปิดศูนย์ปฏิบัติการน้ําอัจฉริยะในครั้งนี้ ถือเป็นก้าวสําคัญที่จะนําไปสู่กรมชลประทาน 4.0 (RID 4.0)
“SWOC นอกจากมีเป้าหมายเพื่อความรวดเร็วในการบริหารจัดการน้ําแล้ว ยังมั่นใจว่าศูนย์ฯดังกล่าวจะเป็นศูนย์กลางข้อมูลเรื่องน้ําที่จะช่วยสนับสนุนนโยบายไทยแลนด์ 4.0 โดยการให้ข้อมูลพร้อมคาดหมายสถานการณ์น้ําล่วงหน้าแก่เกษตรกร ซึ่งจะเป็นปัจจัยสําคัญในการผลักดันให้ทําการเกษตรประสบผลสําเร็จตามเป้าหมาย และทําให้เกษตรกรมีความเป็นอยู่ที่ดีขึ้น” อธิบดีกรมชลประทาน กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai